होशंगाबाद | वाणिज्यिक कर विभाग म.प्र. शासन द्वारा समस्त व्यवसायियों को सूचित किया गया है कि जन व्यवसायियों ने जीएसटी एक्ट के तहत कम्पोजीशन (प्रशमन) की सुविधा ली हुई है उन्हें आवश्यक रूप से दुकान पर साइन बोर्ड पर लिखवाना आवश्यक है कि वे कम्पोजीशन होल्डर है। ऐसा ना करने पर संबंधित व्यवसायी के विरूद्ध जुर्माने की कार्यवाही की जाएगी। इसके अतिरिक्त वर्ष 2016-17 के वैट, केन्द्रीय कर, प्रवेश कर के विवरणी समय पर जमा नहीं किए जा सके थे उनके लिए शासन द्वारा डीम्ड कर निर्धारण योजना चलाई जा रही है जिसके अंतर्गत एक अक्टूबर 2018 तक निर्धारित प्रारूप में आवेदन किया जा सकता है। उक्त योजना के अंतर्गत व्यवसायी द्वारा ब्याज सहित कर राशि जमा कर कर निर्धारण किया गया जाएगा। सभी व्यवसायियों से आग्रह किया गया है कि वे जीएसटी एक्ट के अंतर्गत जीएसटीआर-3 एवं जीएसटीआर-1 नियत दिनांक तक जमा कर शास्ती की कार्यवाही से बचें।